CELEX: 52022PC0281
Language: lv
Date: 2022-06-01
Title: Priekšlikums PADOMES REGULA, ar ko Regulu (EK) Nr. 974/98 groza attiecībā uz euro ieviešanu Horvātijā

EIROPAS KOMISIJA
            Briselē, 1.6.2022
            COM(2022) 281 final
            2022/0178(NLE)
            
            Priekšlikums
            PADOMES REGULA,
            ar ko Regulu (EK) Nr. 974/98 groza attiecībā uz euro ieviešanu Horvātijā
            
               
         
         
            
               PASKAIDROJUMA RAKSTS
            
            
               1.PRIEKŠLIKUMA KONTEKSTS
            
            
               Komisija 2022. gada 1. jūnijā publiskoja priekšlikumu Padomes lēmumam saskaņā ar 140. panta 2. punktu Līgumā par Eiropas Savienības darbību (“Līgums”), norādot, ka Horvātija ir izpildījusi euro pieņemšanai nepieciešamos nosacījumus un ka no 2023. gada 1. janvāra tiek atcelts izņēmuma statuss Horvātijai.
            
            
               Labvēlīga lēmuma gadījumā Padomei būs jāveic pasākumi, kas vajadzīgi, lai ieviestu Horvātijā euro.
            
            
               Padomes Regula (EK) Nr. 974/98 par euro ieviešanu
                  1
                 regulē euro sākotnējo ieviešanu pirmās kārtas eurozonas dalībvalstīs un Grieķijā
                  2
               . Minētajā regulā grozījumi izdarīti ar:
            
            
               - Regulu (EK) Nr. 2169/2005, lai sagatavotos eurozonas turpmākai paplašināšanai,
            
            
               - Regulu (EK) Nr. 1647/2006, lai to attiecinātu uz Slovēniju (kura euro pieņēma 2007. gada 1. janvārī),
            
            
               - Regulu (EK) Nr. 835/2007, lai to attiecinātu uz Kipru (kura euro pieņēma 2008. gada 1. janvārī). 
            
            
               - Regulu (EK) Nr. 836/2007, lai to attiecinātu uz Maltu (kura euro pieņēma 2008. gada 1. janvārī), 
            
            
               - Regulu (EK) Nr. 693/2008, lai to attiecinātu uz Slovākiju (kura euro pieņēma 2009. gada janvārī),
            
            
               - Regulu (ES) Nr. 670/2010, lai to attiecinātu uz Igauniju (kura euro pieņēma 2011. gada janvārī),
            
            
               - Regulu (ES) Nr. 678/2013, lai to attiecinātu uz Latviju (kura euro pieņēma 2014. gada janvārī),
            
            
               - Regulu (ES) Nr. 827/2014, lai to attiecinātu uz Lietuvu (kura euro pieņēma 2015. gada janvārī).
            
            
               Lai Regula (EK) Nr. 974/98 attiektos arī uz Horvātiju, minētajā regulā jāpievieno atsauce uz šo dalībvalsti. Šajā priekšlikumā ir iekļauti minētās regulas vajadzīgie grozījumi.
            
            
               Horvātijas Nacionālajā euro ieviešanas plānā ir noteikts, ka jāpiemēro “lielā sprādziena” scenārijs, t. i., euro par Horvātijas valūtu jāpieņem un euro banknotes un monētas Horvātijā jāievieš vienā un tajā pašā dienā.
            
            
               2.APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI
            
            
               Ekonomikas un finanšu komitejā (EFK) un ECOFIN/Eurogrupā notiek regulāras diskusijas ar dalībvalstīm par dažādiem ekonomikas politikas uzdevumiem dalībvalstīs. Tās ietver neformālas diskusijas par jautājumiem, kas īpaši saistīti ar sagatavošanos attiecībā uz iespējamo pievienošanos eurozonai (tostarp valūtas maiņas kursa politiku). Dialogs ar akadēmisko aprindu pārstāvjiem un citām ieinteresētajām grupām norisinās konferenču/semināru veidā un pēc ad hoc principa.
            
            
               Ekonomikas attīstību eurozonā un dalībvalstīs novērtē atbilstīgi vairākām ekonomikas politikas koordinācijas un uzraudzības procedūrām (konkrēti, saskaņā ar Līguma 121. pantu), kā arī Komisijai pastāvīgi uzraugot un analizējot attīstību katrā valstī atsevišķi un eurozonā kopumā (tostarp izmantojot prognozes, regulāras publikācijas, devumu Ekonomikas un finanšu komitejā un ECOFIN/Eurogrupā). Ievērojot proporcionalitātes principu un līdzšinējo praksi, oficiāls ietekmes novērtējums nav vajadzīgs.
            
            
               3.PRIEKŠLIKUMA JURIDISKIE ASPEKTI
            
         
         
            
               3.1.Juridiskais pamats
            
            
               Šā priekšlikuma juridiskais pamats ir Līguma 140. panta 3. punkts, kas ļauj noteikt citus nepieciešamos pasākumus euro ieviešanai dalībvalstī, kurai izņēmuma statuss ir atcelts saskaņā ar Līguma 140. panta 2. punktu.
            
            
               Padome, pēc Komisijas priekšlikuma un apspriedusies ar ECB, rīkojas saskaņā ar lēmumu, ko vienprātīgi pieņem dalībvalstis, kuru valūta ir euro, un attiecīgā dalībvalsts.
            
            
               3.2.Subsidiaritāte un proporcionalitāte
            
            
               Priekšlikums ir Savienības ekskluzīvā kompetencē. Tāpēc subsidiaritātes principu nepiemēro.
            
            
               Šī iniciatīva paredz vienīgi tos pasākumus, kas vajadzīgi izvirzītā mērķa sasniegšanai, tāpēc tā atbilst proporcionalitātes principam.
            
            
               3.3.Juridiskā instrumenta izvēle
            
            
               Regula ir vienīgais piemērotais juridiskais instruments, ar ko grozīt Padomes Regulu (EK) Nr. 974/98 par euro ieviešanu.
            
            
               4.IETEKME UZ BUDŽETU
            
            
               Priekšlikums neietekmē Savienības budžetu.
            
            
               5.Komentāri par atsevišķiem pantiem 
            
            
               5.1.1. pants
            
            
               Saskaņā ar Regulas (EK) Nr. 974/98 1. panta a) apakšpunktu un 1.a pantu minētās regulas pielikuma tabulā ir uzskaitītas iesaistītās dalībvalstis un attiecībā uz visām šīm dalībvalstīm noteikta euro pieņemšanas diena, skaidras naudas nomaiņas diena un vajadzības gadījumā “pakāpeniskas izņemšanas no apgrozības” periods.
            
            
               Saskaņā ar Regulas (EK) Nr. 974/98 1. panta i) apakšpunktu “pakāpeniskas izņemšanas no apgrozības” periodu var piemērot dalībvalstīm tikai tad, ja euro pieņemšanas diena un skaidras naudas nomaiņas diena ir viena un tā pati diena. Tas nebija attiecināms uz vienpadsmit dalībvalstīm, kuras euro pieņēma 1999. gada 1. janvārī, un uz Grieķiju, kura euro pieņēma 2001. gada 1. janvārī.
            
            
               Slovēnijas, Kipras, Maltas, Slovākijas, Igaunijas, Latvijas un Lietuvas euro pieņemšanas diena un skaidras naudas nomaiņas diena bija viena un tā pati diena (2007. gada 1. janvāris Slovēnijā, 2008. gada 1. janvāris Kiprā un Maltā, 2009. gada 1. janvāris Slovākijā, 2011. gada 1. janvāris Igaunijā, 2014. gada 1. janvāris Latvijā, 2015. gada 1. janvāris Lietuvā), taču šīs valstis izvēlējās nepiemērot “pakāpeniskas izņemšanas no apgrozības” periodu.
            
            
               Arī Horvātijas Nacionālajā euro ieviešanas plānā ir paredzēts, ka euro pieņemšanas diena un skaidras naudas nomaiņas diena būs viena un tā pati diena (2023. gada 1. janvāris), un Horvātija ir izvēlējusies nepiemērot “pakāpeniskas izņemšanas no apgrozības” periodu.
            
            
               Ar šo pantu Horvātiju un turpmāk norādītos šīs dalībvalsts attiecīgos datus protokolā norādītajā secībā iekļauj Regulas (EK) Nr. 974/98 pielikuma tabulā.
            
            
                     
                        Dalībvalsts
                     
                  
                  
                     
                        Euro pieņemšanas diena
                     
                  
                  
                     
                        Skaidras naudas nomaiņas diena
                     
                  
                  
                     
                        Dalībvalsts ar “pakāpeniskas izņemšanas no apgrozības” periodu
                     
                  
               
                     
                        “Horvātija
                     
                  
                  
                     
                        2023. gada 1. janvāris
                     
                  
                  
                     
                        2023. gada 1. janvāris
                     
                  
                  
                     
                        Nē”
                     
                  
               
            
               5.2.2. pants
            
         
         
            
               Ar šo pantu nosaka, ka Regula stājas spēkā 2023. gada 1. janvārī, nodrošinot, ka tās piemērošana laika ziņā būs saskaņota ar citiem Padomes tiesību aktiem, kas attiecas uz euro pieņemšanu Horvātijā, t. i., ar dienu, kurā tiek atcelts izņēmuma statuss, un dienu, kad stājas spējā Horvātijas kunas maiņas kurss.
            
            
               2022/0178 (NLE)
            
            
               Priekšlikums
            
            
               PADOMES REGULA,
            
            
               ar ko Regulu (EK) Nr. 974/98 groza attiecībā uz euro ieviešanu Horvātijā
            
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību un jo īpaši tā 140. panta 3. punktu,
            
            
               ņemot vērā Eiropas Komisijas priekšlikumu,
            
            
               ņemot vērā Eiropas Centrālās bankas atzinumu,
            
            
               tā kā:
            
            
               (1)Padomes Regula (EK) Nr. 974/98(
                  3
               ) paredz to dalībvalstu valūtu aizstāšanu ar euro, kuras ir izpildījušas euro pieņemšanai vajadzīgos nosacījumus, kad Kopiena sāka ekonomiskās un monetārās savienības trešo posmu.
            
            
               (2)Saskaņā ar 2012. gada Pievienošanās akta 5. pantu Horvātija ir dalībvalsts ar izņēmuma statusu, kas definēts 139. panta 1. punktā Līgumā par Eiropas Savienības darbību (“Līgums”).
            
            
               (3)Saskaņā ar Padomes Lēmumu 2022/../ES (2022. gada [..]) par euro pieņemšanu Horvātijā 2023. gada 1. janvārī(
                  4
               ) Horvātija ir izpildījusi euro pieņemšanai nepieciešamos nosacījumus, un no 2023. gada 1. janvāra ir jāatceļ Horvātijai piešķirtais izņēmuma statuss.
            
            
               (4)Lai Horvātijā ieviestu euro, uz šo dalībvalsti ir jāattiecina spēkā esošie euro ieviešanas noteikumi, kas norādīti Regulā (EK) Nr. 974/98.
            
            
               (5)Horvātijas Nacionālajā euro ieviešanas plānā ir paredzēts, ka euro banknotēm un monētām būtu jākļūst par minētās dalībvalsts likumīgo maksāšanas līdzekli dienā, kad euro tiek ieviests par tās valūtu. Attiecīgi euro pieņemšanas diena un skaidras naudas nomaiņas diena ir 2023. gada 1. janvārī. “Pakāpeniskas izņemšanas no apgrozības” periods nebūtu jāpiemēro.
            
            
               (6)Tādēļ attiecīgi jāgroza Regula (EK) Nr. 974/98,
            
            
               IR PIEŅĒMUSI ŠO REGULU.
            
            
               1. pants
            
            
               Regulas (EK) Nr. 974/98 pielikumu groza, iekļaujot tabulā šādu rindu starp ierakstiem attiecībā uz Franciju un Īriju:
            
            
                     
                        “Horvātija
                     
                  
                  
                     
                        2023. gada 1. janvāris
                     
                  
                  
                     
                        2023. gada 1. janvāris
                     
                  
                  
                     
                        Nē”
                     
                  
               
         
            
               2. pants
            
            
               Šī regula stājas spēkā 2023. gada 1. janvārī.
            
            
               Šī regula uzliek saistības kopumā un ir tieši piemērojama visās dalībvalstīs. 
            
            
               Briselē,
            
            
               
                     Padomes vārdā —
               
               
                     priekšsēdētājs
               
               
            
         
         
            
                  
                     (1)
                  
                        OV L 139, 11.5.1998., 1. lpp.
               
               
                  
                     (2)
                  
                        Sk. Padomes Regulu (EK) Nr. 2596/2000 (2000. gada 27. novembris), ar ko groza Regulu (EK) Nr. 974/98 par eiro ieviešanu (OV L 300, 29.11.2000., 2. lpp.).
               
               
                  
                     (3)
                  
                        Padomes Regula (EK) Nr. 974/98 (1998. gada 3. maijs) par euro ieviešanu (OV L 139, 11.5.1998., 1. lpp.).
               
               
                  
                     (4)
                  
                        OV L […], […], […]. lpp.